**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APVIENOTĀS FINANŠU, IZGLĪTĪBAS, KULTŪRAS UN SPORTA JAUTĀJUMU, SOCIĀLO UN VESELĪBAS JAUTĀJUMU, TERITORIJAS ATTĪSTĪBAS KOMITEJAS SĒDES PROTOKOLS**

Nr.3

2024. gada 17. jūnijā

Sēde sasaukta plkst. 13:00

Sēdi atklāj plkst. 13:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Dagnis Straubergs.

**Sēdi protokolē:** Dace Tauriņa.

**Sēdē piedalās deputāti:** Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Kristaps Močāns, Valdis Možvillo (sākot no 2. darba kārtības jautājuma), Arvīds Ozols, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane.

**Sēdē piedalās:** Agris Blumers, Agrita Graudiņa, Aiga Briede, Aigars Erdmanis, Aija Baune, Aija Liepa, Ainārs Liniņš, Aira Lapkovska, Alvis Atslēga, Anete Frīdenfelde, Anita Strokša, Anna Siliņa, Antra Kamala, Antra Paegle, Arta Zunde, Artis Ārgalis, Beāte Kožina, Dace Liniņa, Dita Lejniece, Edmunds Liepiņš, Elīna Lilenblate, (vārds uzvārds) (e-pasts), Elēna Silāja, Elīna Rūtentāle, Evija Keisele, Gunita Gulbe, Hedviga Podziņa, Ieva Celmiņa, Ieva Zilvere, Ilga Tiesnese, Ilze Kapmale, Ilze Žūriņa-Davidčuka, Indra Jaunzeme, Ineta Laizāne, Ineta Zariņa, (vārds) (e-pasts), Inita Hartmane, Iveta Beļauniece, Iveta Pēkšēna, Jana Beķere, Juris Graudiņš, Kristiāna Kauliņa, Kristīne Pažemecka, Liene Berga, Linda Helēna Griškoite, Linita Amoliņa, Lāsma Liepiņa, Līga Liepiņa, Līva Aizsila, Mareks Brauns, Mārtiņš Grāvelsiņš, Mārīte Purmale, Pārsla Dzērve, Raimonds Straume, Rasa Zeidmane, Rihards Būda, Rita Lavendele, Sabīne Stūre, (vārds uzvārds), SIA "Civitta Latvija" (e-pasts), Sintija Zute, Solvita Kukanovska, Staiceles TIC (inese.timermane@limbazunovads.lv), Valda Tinkusa, Viktors Zujevs, Zinta Skrastiņa, Liene Bukne, Ārija Mikša, Ģirts Ieleja.

**Darba kārtība:**

1. Par darba kārtību.
2. Par grozījumiem Limbažu novada pašvaldības iestādes “Limbažu novada Izglītības pārvalde” nolikumā.
3. Par grozījumiem Limbažu novada pašvaldības iestāžu amatu klasificēšanas apkopojumā.
4. Par Limbažu novada kultūras attīstības stratēģijas 2024.-2031.gadam un rīcības plāna 2024.-2027.gadam izskatīšanu un nodošanu publiskajai apspriešanai.
5. Par Limbažu novada Sociālā atbalsta un veselības veicināšanas stratēģijas 2024. - 2030. gadam izskatīšanu un nodošanu publiskajai apspriešanai.
6. (papildu d.k. jaut.) Par papildus finansējumu Umurgas pagasta pakalpojumu sniegšanas centra skolēnu pārvadājumu transportam.
7. Informācijas.

**1.**

**Par darba kārtību**

Ziņo Dagnis Straubergs

Iepazinusies ar sēdes vadītāja D. Strauberga priekšlikumu apstiprināt sēdes darba kārtību, **atklāti balsojot: PAR** – 12 deputāti (Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Kristaps Močāns, Arvīds Ozols, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par grozījumiem Limbažu novada pašvaldības iestādes “Limbažu novada Izglītības pārvalde” nolikumā.
3. Par grozījumiem Limbažu novada pašvaldības iestāžu amatu klasificēšanas apkopojumā.
4. Par Limbažu novada kultūras attīstības stratēģijas 2024.-2031.gadam un rīcības plāna 2024.-2027.gadam izskatīšanu un nodošanu publiskajai apspriešanai.
5. Par Limbažu novada Sociālā atbalsta un veselības veicināšanas stratēģijas 2024. - 2030. gadam izskatīšanu un nodošanu publiskajai apspriešanai.
6. Par papildus finansējumu Umurgas pagasta pakalpojumu sniegšanas centra skolēnu pārvadājumu transportam.
7. Informācijas.

Darbu sēdē uzsāk deputāts Valdis Možvillo.

**2.**

**Par grozījumiem Limbažu novada pašvaldības iestādes “Limbažu novada Izglītības pārvalde” nolikumā**

Ziņo Valda Tinkusa, debatēs piedalās Arvīds Ozols, Andris Garklāvs, Dagnis Straubergs

Saskaņā ar Pašvaldību likuma 4. panta pirmās daļas 4. punktu pašvaldības viena no autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību; saskaņā ar iepriekš minētā likuma 4. panta pirmās daļas 7. punktu – veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai; saskaņā ar iepriekš minētā likuma 4. panta pirmās daļas 8. punktu – veikt darbu ar jaunatni.

Izglītības likuma 17. pantā noteikta pašvaldības kompetence izglītības jomā. Izglītības likuma 18. panta pirmajā daļā ir noteikts, ka, lai īstenotu savas funkcijas izglītības pārvaldes un izglītības kvalitātes nodrošināšanas jomā, pašvaldība izveido izglītības pārvaldes iestādi. Savukārt šā paša panta otrajā daļā noteikti izglītības pārvaldes iestādes pienākumi un tiesības. Izglītības likuma 1. panta 9. punktā ir noteikts, ka izglītības pārvaldes iestāde ir valsts vai pašvaldības iestāde vai pašvaldības struktūrvienība, kas pilda izglītības pārvaldes funkcijas.

Valsts pārvaldes iekārtas likuma 10. panta astotā daļa nosaka, ka Valsts pārvalde savā darbībā pastāvīgi pārbauda un uzlabo sabiedrībai sniegto pakalpojumu kvalitāti. Tās pienākums ir vienkāršot un uzlabot procedūras privātpersonas labā, savukārt, 10. panta desmitā daļa nosaka, ka valsts pārvaldi organizē pēc iespējas efektīvi.

Limbažu novada Izglītības pārvaldes nolikums apstiprināts ar Limbažu novada pašvaldības domes 21.12.2023. sēdes lēmumu Nr.1083 (protokols Nr.16, 31.), bet tajā nepieciešami grozījumi, jo gan Limbažu novada Izglītības pārvaldei (turpmāk – Izglītības pārvalde) noteiktajā kompetencē darbā ar jaunatni, gan - atbalsta jomā nepieciešams pievērst vairāk uzmanības preventīvajam darbam visa veida atkarības problēmu mazināšanā.

Lai Izglītības pārvalde īstenotu Izglītības pārvaldes nolikuma prasības, lietderīgi un efektīvi izmantojot pašvaldības finanšu resursus, kā arī Limbažu novadā samazinoties izglītojamo un izglītības iestāžu skaitam, nepieciešams veikt grozījumus Izglītības pārvaldes darba organizācijā un struktūrā, nosakot, ka Izglītības pārvaldes vadītājam ir divi vietnieki, bet tiek samazinātas divas izglītības speciālistu amata vietas, kā rezultātā pašvaldības finanšu līdzekļi tiek ieguldīti efektīvā Izglītības pārvaldes organizācijā.

Grozījumi veicami arī Izglītības pārvaldes nolikuma 1. pielikumā “Limbažu novada pašvaldības izglītības iestādes”, svītrojot Baumaņu Kārļa Viļķenes pamatskolu, kas tiek likvidēta ar 2024. gada 1. augustu, pamatojoties uz Limbažu novada domes 2024.gada 25.aprīļa lēmumu Nr.257 “Par Baumaņu Kārļa Viļķenes pamatskolas likvidāciju”, ko saskaņojusi Izglītības un zinātnes ministrija.

Pašvaldību likuma 10. panta pirmās daļas 8. punkts nosaka, ka pašvaldības dome ir tiesīga izlemt ikvienu pašvaldības kompetences jautājumu, turklāt tikai domes kompetencē ir izdot pašvaldības institūciju nolikumus, savukārt, 50. panta pirmā daļa nosaka, ka dome un pašvaldības administrācija iekšējos normatīvos aktus izdod likumā noteiktajā kārtībā. Pašvaldību likuma 10. panta pirmās daļas 21. punkts nosaka, ka tikai domes kompetencē ir pieņemt lēmumus citos normatīvajos aktos paredzētajos gadījumos. Savukārt Valsts pārvaldes iekārtas likuma 73. panta pirmās daļas 1. punkts nosaka, ka publiskas personas orgāns un amatpersona savas kompetences ietvaros var izdot iekšējos normatīvos aktus par iestādes uzbūvi un darba organizāciju.

Pamatojoties uz Pašvaldību likuma 4. panta pirmās daļas 4., 7. un 8. punktu, 10. panta pirmās daļas 8. un 21. punktu, 50. panta pirmo daļu, Valsts pārvaldes iekārtas likuma 73. panta pirmās daļas 1. punktu, Izglītības likuma 1. panta 9. punktu, **atklāti balsojot: PAR** – 9 deputāti (Māris Beļaunieks, Lija Jokste, Dāvis Melnalksnis, Kristaps Močāns, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** 2 deputāti (Valdis Možvillo, Arvīds Ozols), **ATTURAS –** 2 deputāti (Andris Garklāvs, Aigars Legzdiņš), komiteja **NOLEMJ:**

1. Veikt grozījumus Limbažu novada pašvaldības iestādes “Limbažu novada Izglītības pārvalde” nolikumā:
	1. izteikt 17.2.5.apakšpunktu šādā redakcijā:

“17.2.5. radīt iespējas jauniešiem lietderīgi izmantot brīvo laiku, lai mazinātu dažādo atkarību ietekmi”;

* 1. papildināt ar 17.3.10.apakšpunktu šādā redakcijā:

“17.3.10. sadarbībā ar Pārvaldes partneriem veikt preventīvo darbu visa veida atkarības problēmu mazināšanā”*;*

* 1. izteikt 23.punktu šādā redakcijā:

“23. Pārvaldes vadītājam ir divi vietnieki, kurus pieņem darbā un atbrīvo no darba Pārvaldes vadītājs”;

* 1. izteikt 26.punktu šādā redakcijā:

“26. Pārvaldes vadītāja vietnieku pienākumus nosaka Pārvaldes vadītājs”;

* 1. izteikt 27.punktu šādā redakcijā:

“27. Pārvaldes vadītāja īslaicīgas prombūtnes laikā operatīvus lēmumus pieņem Pārvaldes vadītāja deleģētais vietnieks. Pārvaldes vadītāju tā ilglaicīgas prombūtnes laikā (atvaļinājums, darba nespējas lapa u.tml.) aizvieto Pārvaldes vadītāja deleģētais vietnieks vai izpilddirektora norīkots Pārvaldes darbinieks”;

* 1. Limbažu novada Izglītības pārvaldes 1.pielikumā “Limbažu novada pašvaldības izglītības iestādes” svītrot “*Baumaņu Kārļa Viļķenes pamatskola”.*
1. Noteikt, ka lēmuma 1.6. apakšpunkts stājas spēkā ar 2024. gada 1. augustu.
2. Atbildīgo par lēmuma izpildi noteikt Limbažu novada Izglītības pārvaldes vadītāju.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

**3.**

**Par grozījumiem Limbažu novada pašvaldības iestāžu amatu klasificēšanas apkopojumā**

Ziņo Valda Tinkusa, debatēs piedalās Andris Garklāvs, Artis Ārgalis, Arvīds Ozols

Lai nodrošinātu efektīvu Limbažu novada pašvaldības budžeta līdzekļu izmantošanu, kas ļautu efektīvāk un ekonomiskāk izmantot Limbažu novada pašvaldības budžeta līdzekļus, nepieciešams veikt izmaiņas Limbažu novada pašvaldības amatu klasificēšanas apkopojumā (apstiprināts ar Limbažu novada domes 23.11.2023. sēdes lēmumu Nr. 1042 (protokols Nr. 14, 113.), grozījumi veikti ar Limbažu novada domes 25.01.2024. lēmumu Nr.18 (protokols Nr. 2,16)).

Lai Izglītības pārvalde īstenotu Izglītības pārvaldes nolikuma prasības, lietderīgi un efektīvi izmantojot pašvaldības finanšu resursus, kā arī Limbažu novadā samazinoties izglītojamo un izglītības iestāžu skaitam, nepieciešams veikt grozījumus Izglītības pārvaldes darba organizācijā un struktūrā. Ņemot vērā Limbažu novada domes 2024.gada 20.jūnija lēmumu Nr. … “Grozījumi Limbažu novada pašvaldības iestādes “Limbažu novada Izglītības pārvalde” nolikumā” un izvērtējot darbinieku amata pienākumus, nepieciešams veikt izmaiņas un precizējumus Limbažu novada Izglītības pārvaldes amatu klasificēšanas sarakstā, nosakot, ka Izglītības pārvaldes vadītājam ir divi vietnieki, bet tiek samazinātas divas izglītības speciālistu amata vietas, kā rezultātā pašvaldības finanšu līdzekļi tiek ieguldīti efektīvā Izglītības pārvaldes organizācijā. Izglītības pārvaldes darbinieku galvenie amata pienākumi, kas optimizēti saistībā ar organizatorisku pasākumu veikšanu, skatāmi 1.tabulā.

*1.tabula. Izglītības pārvaldes darbinieku galvenie amata pienākumi*.

|  |
| --- |
| **Vadītājs** |
| **Vadītāja vietnieks (1 amata vienība)** | **Vadītāja vietnieks (1 amata vienība)** | **Galvenā speciāliste – metodiķe mūžizglītības un tehnoloģiju  jautājumos(1 amata vienība)** | **Personāla speciāliste(1 amata vienība)** | **Jaunatnes lietu speciāliste(1 amata vienība),jaunatnes darbinieki(3 amata vienības)** |
| **Pirmsskolas izglītība** (izglītības kvalitātes jautājumi, pedagogu profesionālās meistarības pilnveide) | **Vispārējā izglītība** (izglītības kvalitātes jautājumi, pedagogu profesionālās meistarības pilnveide, valsts pārbaudes darbu norise, mācību priekšmetu olimpiādes, konkursi) | **Pieaugušo izglītība** (pieaugušo neformālās izglītības jautājumi, interešu izglītības un pieaugušo neformālās izglītības programmu licencēšana) | **Personāla** pārvaldība  | Darbs ar **jauniešiem** Limbažos un Limbažu novadā, aktivitāšu organizēšana, jauniešu domes darbības koordinēšana, jauniešu centru vadīšana |
| **Iekļaujošā izglītība** | **Profesionālās ievirzes izglītība** | **Interešu un karjeras izglītība** | **Dokumentu** pārvaldība | Līdzdalība **projektu** sagatavošanā un īstenošanā  |
| Iedzīvotāju **konsultēšana i**zglītības jautājumos | Bērnu un jauniešu **vasaras nometņu** organizēšana | **Tehnoloģiju joma** |  |  |

Ņemot vērā minēto un saskaņā ar Valsts pārvaldes iekārtas likuma 10. panta desmito daļu, Pašvaldību likuma 10. panta pirmās daļas 14. punktu, Valsts un pašvaldību institūciju amatpersonu un darbinieku atlīdzības likuma 7. pantu, Ministru kabineta 23.05.2017. noteikumiem Nr. 264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”, **atklāti balsojot: PAR** – 9 deputāti (Māris Beļaunieks, Lija Jokste, Dāvis Melnalksnis, Kristaps Močāns, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** 3 deputāti (Aigars Legzdiņš, Valdis Možvillo, Arvīds Ozols), **ATTURAS –** deputāts Andris Garklāvs, komiteja **NOLEMJ:**

1. Veikt izmaiņasLimbažu novada pašvaldības amatu klasificēšanas apkopojumā (apstiprināts ar Limbažu novada domes 23.11.2023. sēdes lēmumu Nr. 1042 (protokols Nr. 14, 113.), grozījumi veikti ar Limbažu novada domes 25.01.2024. lēmumu Nr.18 (protokols Nr. 2, 16.)).
	1. **10. pielikumā** “Limbažu novada pašvaldības iestāžu amatu klasificēšanas apkopojums **PĀRĒJĀS IESTĀDES** , sadaļā “**Limbažu novada Izglītības pārvalde**”, 2. punktu izsakot šādā redakcijā un svītrojot 3.punktu:

|  |  |  |  |  |  |  |
| --- | --- | --- | --- | --- | --- | --- |
| **Nr. p.****k.** | **Amata nosaukums** | **Profesijas kods** | **Saime (apakšsaime), līmenis** | **Mēnešalgu grupa** | **Vienādo amatu skaits** | **Piezīmes** |
| **Limbažu novada Izglītības pārvalde** |
| 2. | Vadītāja vietnieks | 1345 04 | 33., V | 11 | 2 | Precizēta slodze no 1 uz 2  |
| 3. | ~~Izglītības darba speciālists~~ | ~~2422 42~~ | ~~33., III~~ | ~~9~~ | ~~2~~ |  |

* 1. Izmaiņas Limbažu novada Izglītības pārvaldes amatu vienību sarakstā stājas spēkā ar 2024. gada 1. augustu.
1. Atbildīgais par lēmuma izpildi atbilstoši veiktajām izmaiņām ir Limbažu novada Izglītības pārvaldes vadītājs.
2. Uzdot Centrālās pārvaldes Personāla vadības nodaļai uz jūnija domes sēdi sagatavot lēmuma projekta gala redakciju, iekļaujot 2024.gada 12.jūnija Finanšu komitejas sēdē atbalstītā lēmuma projekta “Par izmaiņām Limbažu novada pašvaldības iestāžu darbinieku amatu klasificēšanas apkopojumā” redakciju.
3. Kontroli par lēmuma izpildi uzdot Limbažu novada pašvaldības izpilddirektoram.

**4.**

**Par Limbažu novada kultūras attīstības stratēģijas 2024.-2031.gadam un rīcības plāna 2024.-2027.gadam izskatīšanu un nodošanu publiskajai apspriešanai**

Ziņo Evija Keisele, debatēs piedalās Arvīds Ozols, Andris Garklāvs, Dagnis Straubergs

Saskaņā ar Limbažu novada domes 2022. gada 25. augusta lēmumu Nr. 873 ir uzsākta Limbažu novada kultūras attīstības stratēģijas 2023.-2030. gadam un rīcības plāna 2023.-2025. gadam izstrāde, grozījumi izstrādes termiņa pagarināšanai veikti ar 2023. gada 23. februāra lēmumu Nr.82., 2023.gada 28.septembra lēmumu Nr. 755, 2024.gada 25.janvāra lēmumu Nr. 32 pagarinot izstrādes termiņu līdz 2024.gada 30.jūnijam un dokumentu darbības termiņus - Limbažu novada kultūras attīstības stratēģijas 2024.-2031.gadam un rīcības plāna 2024.-2027.gadam.

Pamatojoties uz 02.01.2024. izsludinātās cenu aptaujas rezultātiem, Limbažu novada kultūras stratēģiju 2024.-2031.gadam un rīcības plānu 2024.-2027.gadam izstrādā Biedrība “Jāņa Lapsas piemiņas biedrība”. Stratēģijas izstrādes procesā organizētas vairākas darba grupas, veiktas aptaujas, saskaņošana ar iestāžu atbildīgajiem darbiniekiem.

Limbažu novada kultūras attīstības stratēģiju 2024.-2031.gadam un rīcības plānu 2024.-2027.gadam iesniedzam caurskatīšanai Limbažu novada domei, lai nodotu to sabiedrības viedokļa noskaidrošanai.

Pamatojoties uz Pašvaldību likuma 10. panta pirmās daļas 3. punktu, 21. punktu, Attīstības plānošanas sistēmas likuma 4., 6. panta pirmo un otro daļu, Ministru kabineta 2014. gada 2. decembra noteikumu Nr. 737 “Attīstības plānošanas dokumentu izstrādes un ietekmes izvērtēšanas noteikumi” 2. punktu, Ministru kabineta 25.08.2009. noteikumu Nr. 970 "Sabiedrības līdzdalības kārtība attīstības plānošanas procesā" 10. punktu, **atklāti balsojot: PAR** – 9 deputāti (Māris Beļaunieks, Lija Jokste, Dāvis Melnalksnis, Kristaps Močāns, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** 2 deputāti (Valdis Možvillo, Arvīds Ozols), **ATTURAS –** 2 deputāti (Andris Garklāvs, Aigars Legzdiņš), komiteja **NOLEMJ:**

1. Nodot sabiedrības viedokļa noskaidrošanai Limbažu novada kultūras attīstības stratēģiju 2024.-2031.gadam un rīcības plānu 2024.-2027.gadam (pielikumā), ar termiņu, kas nav īsāks par 14 dienām, t.i. no 18. jūnija līdz 7. jūlijam, nodrošinot Stratēģijas publisku pieejamību Limbažu novada pašvaldības tīmekļa vietnē: https://www.limbazunovads.lv/lv.
2. Uzdot Limbažu novada kultūras attīstības stratēģiju 2024.-2031. gadam un rīcības plānu 2024.-2027. gadam darba grupai, sadarbībā ar Biedrību “Jāņa Lapsas piemiņas biedrība”, pēc sabiedrības viedokļa noskaidrošanas un papildinājuma veikšanas virzīt Limbažu novada kultūras attīstības stratēģiju 2024.-2031. gadam un rīcības plānu 2024.-2027. gadam izskatīšanai komitejās un apstiprināšanai jūlija domes sēdē.
3. Atbildīga par lēmuma izpildi ir Limbažu novada Kultūras pārvaldes vadītāja Evija Keisele.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

Deputāte Lija Jokste balso vārdiski “PAR”.

**5.**

**Par Limbažu novada Sociālā atbalsta un veselības veicināšanas stratēģijas 2024. - 2030. gadam izskatīšanu un nodošanu publiskajai apspriešanai**

Ziņo Rūdolfs Pelēkais, SIA “Civitta Latvija” pārstāve (vārds uzvārds),

debatēs piedalās Māris Beļaunieks

Ar Limbažu novada domes 2022. gada 27. oktobra lēmumu Nr. 1000 “Par Limbažu novada Sociālā atbalsta un veselības veicināšanas stratēģijas 2023.-2030.gadam izstrādi, darba grupas izveidi” (protokols Nr.16, 6.) tika nolemts izstrādāt Sociālā atbalsta un veselības veicināšanas stratēģiju 2023.-2030. gadam. Limbažu novada pašvaldības Iepirkumu komisija veica iepirkumu „Limbažu novada Sociālā atbalsta un veselības veicināšanas stratēģijas 2024. - 2030. gadam izstrāde”, iepirkuma identifikācijas Nr. LNP 2024/18. Pamatojoties uz iepirkuma nolikumā noteikto piedāvājumu izvērtēšanas kritēriju, kas noteica, ka starp piedāvājumiem, kuri atbilst iepirkuma nolikumā noteiktajām prasībām iepirkumu komisija izvēlas saimnieciski visizdevīgāko piedāvājumu, kas tika noteikts, vērtējot cenu, atklāti balsojot, tika atzīts pretendents SIA "Civitta Latvija", vien. reģ. Nr. 40103391513 un š.g. 15. aprīlī starp Limbažu novada pašvaldību un SIA ,,Civitta Latvija” noslēgts Līgums Nr. 4.10.4/24/47.

Lai nodrošinātu līgumsaistību izpildi Limbažu novada Sociālā atbalsta un veselības veicināšanas stratēģija 2024. - 2030. gadam iesniedzama caurskatīšanai Limbažu novada domei, kā arī organizējot sabiedrības viedokļa noskaidrošanu.

Pamatojoties uz Pašvaldību likuma 10.panta pirmās daļas 3.punktu, 21.punktu, Attīstības plānošanas sistēmas likuma 4., 6.panta pirmo un otro daļu, Ministru kabineta 2014. gada 2. decembra noteikumu Nr. 737 “Attīstības plānošanas dokumentu izstrādes un ietekmes izvērtēšanas noteikumi” 2. punktu, Ministru kabineta 25.08.2009. noteikumu Nr. 970 "Sabiedrības līdzdalības kārtība attīstības plānošanas procesā" 10. punktu, **atklāti balsojot: PAR** – 11 deputāti (Māris Beļaunieks, Andris Garklāvs, Lija Jokste, Dāvis Melnalksnis, Kristaps Močāns, Valdis Možvillo, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** deputāts Arvīds Ozols, **ATTURAS –** deputāts Aigars Legzdiņš, komiteja **NOLEMJ:**

1. Nodot sabiedrības viedokļa noskaidrošanai Limbažu novada Sociālā atbalsta un veselības veicināšanas stratēģiju 2024. - 2030. gadam (pielikumā), ar termiņu, kas nav īsāks par 14 dienām, t.i. no 18. jūnija līdz 7. jūlijam, nodrošinot Stratēģijas publisku pieejamību Limbažu novada pašvaldības tīmekļa vietnē: https://www.limbazunovads.lv/lv.
2. Uzdot Sociālā atbalsta un veselības veicināšanas stratēģijas 2023.-2030. gadam darba grupai, sadarbībā ar SIA “Civitta Latvija”, pēc sabiedrības viedokļa noskaidrošanas un papildinājuma veikšanas virzīt Sociālā atbalsta un veselības veicināšanas stratēģiju 2023.-2030. gadam izskatīšanai komitejās un apstiprināšanai jūlija domes sēdē.
3. Atbildīgais par lēmuma izpildi ir Limbažu novada Sociālā atbalsta un veselības veicināšanas stratēģijas 2023.-2030. gadam darba grupas vadītājs R. Pelēkais.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

**6.**

**Par papildus finansējumu Umurgas pagasta pakalpojumu sniegšanas centra skolēnu pārvadājumu transportam**

Ziņo Lāsma Liepiņa

Ir nepieciešams piešķirt papildus finansējumu EUR 5000,00 (pieci tūkstoši eiro un 00 centi) apmērā skolēnu pārvadājumu nodrošināšanai. Finansējuma trūkums radies sakarā ar lielajām izmaksām par transporta SETRA S313 UL Reģ. Nr. KT 8147 remontdarbiem.

Ņemot vērā minēto un saskaņā ar Pašvaldību likuma 4. panta pirmās daļas 4. punktu, ceturto daļu, 10. panta pirmās daļas ievaddaļu un likuma „Par pašvaldību budžetiem” 30. pantu, **atklāti balsojot: PAR** – 12 deputāti (Māris Beļaunieks, Lija Jokste, Aigars Legzdiņš, Dāvis Melnalksnis, Kristaps Močāns, Valdis Možvillo, Arvīds Ozols, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** nav, nebalso deputāts Andris Garklāvs, komiteja **NOLEMJ:**

1. Piešķirt papildus finansējumu EUR 5000,00 (pieci tūkstoši eiro un 00 centi) apmērā Umurgas pagasta pakalpojumu sniegšanas centram skolēnu pārvadājumu transporta pakalpojumu nodrošināšanai no Limbažu novada pašvaldības nesadalītā naudas atlikuma.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par finansējuma izlietošanu paredzētiem mērķiem noteikt Umurgas pagasta pakalpojumu sniegšanas centra vadītāju Mārtiņu Grāvelsiņu.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

**7.**

**Informācijas.**

1. Sēdes vadītājs D. Straubergs informē, ka 18.jūnijā notiks pašvaldības saruna ar Izglītības un zinātnes ministriju.
2. Deputāts M. Beļaunieks informē, ka uz domes sēdi iespējams tiks pievienots papildus lēmuma projekts par telpu iznomāšanu Ozolmuižā, kur ir plānots izveidot krāsošanas muzeju.
3. Attīstības un projektu nodaļas Uzņēmējdarbības attīstības speciāliste S. Stūre informē, ka ir noslēdzies konkurss “Radīts Limbažu novadā”, ir saņemts viens pieteikums. Konkursa komisija tiksies trešdien, 19.jūnijā, kurā izvērtēs iesniegto pieteikumu, un tiks sagatavots lēmuma projekts uz domes sēdi.

Sēdi slēdz plkst. 14:41

Sēdes vadītājs D. Straubergs

Sēdes protokoliste D. Tauriņa